Na osnovu člana 21. st. 1. i 2. Zakona o nacionalnom okviru kvalifikacija Republike Srbije („Službeni glasnik RS”, broj 27/18) i člana 43. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 71/12, 7/14 – US, 44/14 i 30/18 – dr. zakon),

Vlada donosi

**ODLUKU**

**o osnivanju Sektorskog veća za sektor obrazovanja i vaspitanja**

"Službeni glasnik RS", br. 104 od 28. decembra 2018, 57 od 9. avgusta 2019, 14 od 21. februara 2020.

1. Osniva se Sektorsko veće za sektor obrazovanja i vaspitanja (u daljem tekstu: Sektorsko veće) za oblasti: nauke o obrazovanju koje proučavaju teorije i procese učenja, metode i tehnike prenošenja znanja, odnosno kvalifikacije koje se odnose na kurikulum, didaktiku, obrazovnu evaluaciju, istraživanje, obrazovanje vaspitača u predškolskim ustanovama, obrazovanje nastavnika razredne nastave (učitelja) uključujući i podučavanje dece sa posebnim potrebama, podučavanje odraslih osnovama čitanja i pisanja, obrazovanje nastavnika predmetne nastave u osnovnom i srednjem obrazovanju i vaspitanju, kao i nastavnika u visokom obrazovanju.

2. Zadaci Sektorskog veća su da:

1) analizira postojeće i utvrđuje potrebne kvalifikacije u sektoru;

2) identifikuje kvalifikacije koje treba osavremeniti;

3) identifikuje kvalifikacije koje više ne odgovaraju potrebama sektora;

4) donosi odluku o izradi predloga standarda kvalifikacija u okviru sektora;

5) daje mišljenje o očekivanim ishodima znanja i veština unutar sektora;

6) promoviše dijalog i neposrednu saradnju između sveta rada i obrazovanja;

7) promoviše mogućnosti za obrazovanje, obuku i zapošljavanje unutar sektora;

8) identifikuje mogućnosti za obučavanje odraslih unutar sektora;

9) razmatra implikacije nacionalnog okvira kvalifikacija na kvalifikacije unutar sektora;

10) predlaže liste kvalifikacija po nivoima i vrstama koje mogu da se stiču priznavanjem prethodnog učenja;

11) obavlja druge poslove u skladu sa Zakonom o nacionalnom okviru kvalifikacija Republike Srbije.

3. Za članove Sektorskog veća, na pet godina imenuju se:

1) na predlog Privredne komore Srbije i reprezentativnih udruženja poslodavaca:

(1) Jelena Jakovljević;

(2) Milorad Jovanović.

2) na predlog Saveta za stručno obrazovanje i obrazovanje odraslih – doc. dr Jovan Miljković.

3) na predlog Konferencije univerziteta i Konferencije akademija i visokih škola:

(1) prof. dr Jasna Parlić Božović – KONUS;

(2) prof. dr Svetlana Karić, KASSS.

4) na predlog Nacionalne službe za zapošljavanje – Tanja Ilić.

5) na predlog:

(1) Ministarstva prosvete nauke i tehnološkog razvoja – dr Aleksandar Pajić;

(2) Ministarstva rada, zapošljavanja, boračka i socijalna pitanja – Snežana Bogdanović;

(3) Ministarstva omladine i sporta – Zorica Labudović.\*

6) na predlog zajednica stručnih škola:

(1) Milan Gajić, Udruženja srednjih škola za područje rada poljoprivreda, proizvodnja i prerada hrane;

(2) Vesna Prcović, Zajednica umetničkih škola;

(3) Radovan Kovačević, Zajednica gimnazija.

7) na predlog reprezentativnih granskih sindikata:

(1) Sindikat visokog obrazovanja Srbije:

– dr Nemanja Tasić;

(2) Granski sindikat prosvetnih radnika Srbije „Nezavisnost”:

– dr Vesna Vojvodić Mitrović;

(3) Sindikat obrazovanja Srbije:

– Borka Višnić;

(4) Unija sindikata prosvetnih radnika Srbije:

– Ivan Stanković;

(5) Konfederacija slobodnih sindikata:

– Radmila Dodić;

(6) Sindikat radnika u prosveti Srbije – Snježana Pavlović.\*

8) na predlog Zavoda za unapređivanje obrazovanja i vaspitanja – Snežana Milošević.

9) na predlog Društva andragoga Srbije:\*\*

- Mirjana Milanović.\*\*

Članovi Sektorskog veća iz stava 1. tač. 2), 3), 4), 5), 8) i 9) učestvuju u radu Sektorskog veća u svim oblastima rada Sektorskog veća iz tačke 1. ove odluke.\*\*

Članovi Sektorskog veća iz stava 1. tač. 1), 6) i 7) ravnomerno se rotiraju u radu Sektorskog veća za sve sektore rada po redosledu koji se utvrđuje u skladu sa poslovnikom o radu Sektorskog veća.

\*Službeni glasnik RS, broj 57/2019

\*\* Službeni glasnik RS, broj 14/2020

4. Članovi Sektorskog veća između sebe biraju predsednika iz reda članova koji učestvuju u radu u svim oblastima rada Sektorskog veća iz tačke 1. ove odluke.

5. Sektorsko veće donosi poslovnik o svom radu.

6. Godišnji izveštaj o radu Sektorsko veće podnosi Agenciji za kvalifikacije, ministarstvu nadležnom za poslove obrazovanja i Vladi, najkasnije do 1. marta tekuće godine za prethodnu kalendarsku godinu.

7. Administrativno-tehničku podršku Sektorskom veću pruža Agencija za kvalifikacije.

8. Članovi Sektorskog veća i stručnih timova imaju pravo na naknadu za rad u visini koju utvrdi Vlada.

9. Ova odluka stupa na snagu osmog dana od dana objavljivanja u „Službenom glasniku Republike Srbije”.

05 broj 02-02-12713/2018

U Beogradu, 27. decembra 2018. godine

**Vlada**

Predsednik,

**Ana Brnabić, s.r.**